સ્વામીજીએ કહ્યું, જવાબ નથી ને ? તો સાંભળો અન્ન અને જળ બે રીતે દૂષિત થાય છે. એક એ અન્ન જ્યારે અન્યને દુ:ખી કરી મેળવેલું હોય અને બીજું તેમાં કોઈ મલિન (ગંદી) વસ્તુ પડી જાય, પરંતુ આ બિચારાનું અન્ન આ બન્ને શ્રેણીઓમાં નથી આવતું. ઉલટાનું આ અન્ન તે, તેણે સખત મજૂરી કરી કમાયેલ પૈસાથી ખરીદેલું છે તે દૂષિત કઈ રીતે હોઈ શકે અને તેને ખાવાથી તે કોઈ ભ્રષ્ટ થઈ શકે ? હકીકત એ છે કે જ્યારે આપણુ મન મલિન હોય છે ત્યારે અન્યની ગમે તેવી શુદ્ધ પવિત્ર વસ્તુ પણ આપણને મલિન જ દેખાય છે. આ પ્રકારનું આચરણ આપણને વધુ મલિન બનાવે છે. માટે આપણે માણસ-માણસના ભેદભાવ મિટાવી ખુદના મનને દૂષિત થતું અટકાવવું જોઈએ. તેમાં જ આપણા સૌનું કલ્યાણ છે.